Efter i lang tid at have haft en fornuftig ADSL forbindelse begyndte det at blive ustabilt for ca 7-8 uger siden.
Efter en del snak med kundeservice blev jeg opfordret til at skifte til et Home produkt (trio,Duo) da der nok ikke var tvivl om at de 'gamle' kort i centralen var skyld i min ustabile forbindelse. Ved et skift ville alt blive godt, et bedre og billigere produkt med nye digitale forbindelser.
Men min gamle forbindelse skulle da kontrolleres - det er den nu blevet af 3 teknikere. 
Teknikeren han kommer når : man har fejlmeldt, 3 dage senere er blevet  ringet op af en anden tekniker, der da godt kunne se at der var noget galt med forbindelsen, og som så sender en tekniker så hurtigt som muligt, hvilket vil sige ugen efter.
Det skal retfærdigvis siges her, at lige efter min nye HomeDuo forbindelse blev sat til og som ikke virkede,  skulle jeg kun vente 1 dag på at teknikeren kom, så og atter forsvandt med besked om at hastigheden var sat ned - men den virkede da. 
Der ville blive målt på linien, og de ville vende tilbage, men min installation var noget af det bedre han havde målt trods den lange afstand til centralen. 

Nu er den så helt gal igen efter ca 4 dage med ok forbindelse  røg forbindelsen - ok det kan ske, og da den kom igen var den ovenikøbet ret god rent dæmpningsmæssigt (SNR) hvilket skulle give mulighed for hurtigere forbindelse, men ak glæden varede kun 2 dage så var det slut - INGEN forbindelse overhovedet, hvilket vil sig ingen internet/mail og nu heller ingen telefon (godt jeg afværgede en Trio løsning - så tv kan vi da se endnu).
Indrømmet, da jeg fejlmeldte linien her til formiddag, var jeg ikke helt tilfreds, jeg har en fast IP adresse og hoster selv mine web og mailservere, så da jeg fik beskeden om at en tekniker tidligst kunne være hos mig næste mandag, blev jeg utilfreds og bad om at få en chef i tale, da jeg jo er klar over at de medarbejdere man taler med normalt kun gør hvad der står i manuskriptet - dette medførte at jeg blev stillet om til OPSIGELSESAFDELINGEN !!! (nej det var ikke en tastefejl)
Nu var den søde dame i denne afdeling så flink at gå over med mine problemer til hotline, hvorefter jeg fik kontakt til en medarbejder som i det mindste fik min linie tilbage, godt nok igen med yderligere reduseret hastighed, men dog er vi tilbage og kan få vores mails og atter benytte telefonen, sålænge det varer.

Nu har jeg været igennem mange forklaringer på problemet : 

strømforsyningen til mit modem var ikke rund men firkantet og derfor forkert ??? (leveret af TDC og skiftet et par gange af TDC).

Interfacet på centralen var gammelt og slidt ??

Det er ved lov pålagt TDC at lægge ekstra dæmpninge på deres linier i de tilfælde hvor der er udstyr fra andre udbydere på vores udskudte centraler 
(som min jo nu er) og derfor kan jeg pludselig IKKE forvente linien er ok - selvom den som sagt har kørt glimragende i mere end 1½ år.

og sidst men ikke mindst de klassiske med at slukke/tænde, hive stik ud og sætte stik i igen (den direkte opkobling duer ikke med IP telefoni).

Lige netop nu popper der en mail ind fra en teknisk konsulent som fortæller at fejlen er meldt ???!!!

HVAD GØR MAN ?

NB NB    Her dagen efter min første anmeldelse hæves stjerneniveauet til 3 - er blevet kontaktet af TDC (Thomas Wandahl's afdeling) og fået en god snak om problemet og den videre vej frem i trafikken.

Nu 10 mdr. senere har jeg en forbindelse der virker ok - udfald på linien sker regelmæssigt (altid når konen skal bruge telefonen og den ikke virker åhhhh) - efter en del kommunikation med kvalificerede TDC medarbejdere tror jeg nu de har tweaket min forbindelse så den ihvertfald kører fornuftigt hurtigt - tror det er defor jeg har regelmæssige udfald - men jeg synes det er ok - pånær prisen doooh.
Ærgeligt at man skal genere en chef, der sikkert har rigeligt at gøre, for at få en brugbar linie.

  

Med hilsen

Finn Buhelt